Source: https://e-justice.europa.eu/content_about_the_network-431-ro-hu.do?init=true&member=1
Timestamp: 2019-08-22 11:26:25
Document Index: 5383111

Matched Legal Cases: ['Bíróság\n', 'Bíróság ', 'Bíróság\n', 'Bíróság\n', 'Bíróság\n', 'Bíróság\n', 'Bíróság\n', 'Bíróság\n', 'Bíróság\n', 'Bíróság\n', 'Bíróság\n', 'Bíróság\n', 'Bíróság\n', 'Bíróság\n', 'Bíróság\n', 'Bíróság\n']

A hálózatról - Románia
A Helyi Kapcsolattartók Nemzetközi Jogsegély Hálózata (Rețeaua de corespondenți locali în domeniul asistenţei judiciare internaţionale) az Európai Igazságügyi Hálózat modelljét követve 2001-ben jött létre az Igazságügyi Minisztérium rendelete alapján. 2004 márciusában az Igazságügyi Minisztérium két rendeletét követően a Hálózatot két szakosodott hálózatba szervezték át: a büntető ügyekben illetékes Román Igazságügyi Hálózatba (Reţeaua Judiciară Română în materie penală) - amely az Európai Igazságügyi Hálózatnak felel meg, és a polgári és kereskedelmi ügyekben illetékes Román Igazságügyi Hálózatba (Reţeaua Judiciară Română în materie civilă şi comercială) - amely a polgári és kereskedelmi ügyekben illetékes Európai Igazságügyi Hálózatnak felel meg. Később a két hálózatot 2005-ben, 2007-ben, 2010-ben és 2014-ben egymást követően újraszervezték, miután a vonatkozó uniós jog módosult és változások történtek a nemzeti igazságügyi rendszerben dolgozó személyi állományban.
Legutóbb az igazságügyi miniszter 2014. május 29-i 1929/C. rendelete tette napra késszé a 2001. május 28-i 2001/470/EK tanácsi határozatot módosító 2009. június 18-i 568/2009/EK európai parlamenti és tanácsi határozatnak megfelelően. A rendeletet az Európai Unió tagállamaival folytatott igazságügyi együttműködés megerősítését szolgáló egyes intézkedésekről szóló 123/2007. kormányrendeletnek megfelelően fogalmazták meg, amelyet a 85/2008. törvény módosításokkal hagyott jóvá.
A polgári és kereskedelmi ügyekben illetékes Román Igazságügyi Hálózat a polgári és kereskedelmi ügyekben illetékes Európai Igazságügyi Hálózatnak felel meg nemzeti szinten.
Románia a polgári és kereskedelmi ügyekben illetékes Európai Igazságügyi Hálózatba két kapcsolattartó pontot jelölt ki. A polgári és kereskedelmi ügyekben illetékes Európai Igazságügyi Hálózat kapcsolattartó pontjai az Igazságügyi Minisztériumban találhatóak. Ez biztosítja azt, hogy a polgári és kereskedelmi ügyekben illetékes Európai Igazságügyi Hálózat kötelezettségei teljesüljenek.
A 6. cikknek megfelelően a polgári és kereskedelmi ügyekben illetékes Román Igazságügyi Hálózatot a következő személyek alkotják: a Legfelsőbb Semmítő- és Ítélőszék (Înalta Curte de Casaţie şi Justiţie) I. polgári kollégiumának egy bírája és a II. polgári kollégiumának (korábban kereskedelmi kollégium) egy bírája, a fellebbviteli bíróságok minden egyes I. polgári kollégiumának és II. polgári kollégiumának (korábban kereskedelmi kollégium) egy-egy bírája, a nemzetközi gyermekrablással kapcsolatos polgári ügyekre és a bűncselekmények áldozatainak kártérítés odaítélésére szakosodott egy-egy bíró minden egyes gyermek- és családügyi szakosodott törvényszéktől/kollégiumtól, a Nemzetközi Jogi és Igazságügyi Együttműködési Igazgatóság azon tisztviselői, akik az Igazságügyi Minisztérium, mint a polgári és kereskedelmi ügyekben folytatott nemzetközi igazságügyi együttműködés központi hatósága feladatait is ellátják, és egy-egy kijelölt képviselő minden egyes közjegyzői, végrehajtói és ügyvédi szakmai szövetségtől Romániában. A polgári és kereskedelmi ügyekben illetékes Európai Igazságügyi Hálózat nemzeti kapcsolattartó pontjai a polgári és kereskedelmi ügyekben illetékes Román Igazságügyi Hálózat teljes jogú tagjai.
A Román Igazságügyi Hálózatban tag bírákat a Magisztratúra Legfelsőbb Tanácsának (Consiliul Superior al Magistraturii) határozatában jelölték ki.
2001. óta az Igazságügyi Minisztériumon belül a Nemzetközi Jogi és Igazságügyi Együttműködési Igazgatóság a saját forrásait felhasználva (az Igazságügyi Minisztérium költségvetéséből) sok szemináriumot és munkaülést szervezett a hálózatok tagjainak. Ezeket a rendezvényeket 2007. óta nevezetesen több mint 15, az Európai Bizottság által finanszírozott európai program keretén belül szervezték meg. Ezen kívül a Román Igazságügyi Hálózat képviselői rendszeresen részt vesznek az Európai Igazságügyi Hálózat ülésein.
A polgári és kereskedelmi ügyekben illetékes Román Igazságügyi Hálózat tagjainak listája megtalálható a 2014. május 29-i 1929/C. rendelet mellékletében. A melléklet a rendelet elválaszthatatlan részét képezi.
A polgári és kereskedelmi ügyekben illetékes Román Igazságügyi Hálózat tagjai - bírák
Iulia Cristina TARCEA, elnökhelyettes
Romanița VRÂNCEANU, I. polgári kollégium
Roxana POPA, megbízott elnök, II. polgári kollégium
Gyulafehérvári Fellebbviteli Bíróság
Cristina Gheorghina NICOARĂ, I. polgári kollégium (a Fellebbviteli Bíróság elnökhelyettese)
Olimpia Maria STÂNGĂ, II. polgári kollégium
Bákói Fellebbviteli Bíróság
Liliana CIOBANU, I. polgári kollégium
Loredana ALBESCU, II. polgári kollégium
Brassói Fellebbviteli Bíróság
Cristina ŞTEFĂNIŢĂ, polgári kollégium
Anca PÎRVULESCU, polgári kollégium
Gabriel ŞTEFĂNIŢĂ, polgári kollégium
Brassói Kiskorú és Családügyi Törvényszék (Tribunalul pentru Minori şi Familie)
Bukaresti Fellebbviteli Bíróság
Antonela BRĂTUIANU, IV. polgári kollégium
Ştefan CMECIU, V. polgári kollégium
Dumitru VĂDUVA, VI. polgári kollégium
Maria CEAUŞESCU, VII. munkahelyi és társadalombiztosítási vitákkal foglalkozó kollégium
Bogdan CRISTEA, VIII. közigazgatási és fiskális peres ügyi kollégium
Bukaresti Törvényszék
Andreea Florina MATEESCU, V. polgári kollégium (összekötő bíró a gyermekek jogellenes külföldre vitelének polgári jogi vonatkozásairól szóló 1980. évi Hágai Egyezményt szolgáló Nemzetközi Hágai Hálózatban)
Anca Magda VOICULESCU, IV. polgári kollégium (összekötő bíró a gyermekek jogellenes külföldre vitelének polgári jogi vonatkozásairól szóló 1980. évi Hágai Egyezményt szolgáló Nemzetközi Hágai Hálózatban)
Constantin-Marino MARIN, elnök, I. büntető kollégium, a Bűncselekmények Áldozatainak Kártérítést Odaítélő Bizottság - Bukaresti Törvényszék
Kolozsvári Fellebbviteli Bíróság
Denisa-Livia BĂLDEAN, elnökhelyettes
Liviu UNGUR, elnökhelyettes, II. polgári kollégium
Konstancai Fellebbviteli Bíróság
Daniela PETROVICI, I. polgári kollégium
Iuliana Mihaela ȘERBAN, II. polgári kollégium
Craiovai Fellebbviteli Bíróság
Mihaela COTORA, elnök
Lotus Gherghină, II. polgári kollégium
Galaţi Fellebbviteli Bíróság
Simona Claudia BACŞIN, I. polgári kollégium
Valentina VRABIE, II. polgári kollégium
Jászvásári Fellebbviteli Bíróság
Claudia Antoanela SUSANU, I. polgári kollégium
Nagyváradi Fellebbviteli Bíróság
Marcela FILIMON, II. polgári kollégium
Piteşti Fellebbviteli Bíróság
Corina PINCU IFRIM, I. polgári kollégium
Raluca TRANDAFIR, I. polgári kollégium
Corina Georgeta NUŢĂ, II. közigazgatási és költségvetési peres ügyi polgári kollégium
Argyasi Törvényszék
Andreea Monica PRUNARU, polgári kollégium, elnökhelyettes
Vâlceai Törvényszék
Petre DINESCU, I. polgári kollégium
Ploieşti Fellebbviteli Bíróság
Adriana Maria RADU, I. polgári kollégium
Elisabeta GHERASIM, II. polgári kollégium elnöke
Florentina DINU, II. polgári kollégium
Valentina GHEORGHE, II. polgári kollégium
Suceavai Fellebbviteli Bíróság
Ştefania Fulga ANTON, I. polgári kollégium
Daniela MITREA MUNTEA, II. polgári kollégium
Marosvásárhelyi Fellebbviteli Bíróság
Andreea CIUCĂ, II. polgári kollégium
Temesvári Fellebbviteli Bíróság
Cristian PUP, I. polgári kollégium
Florin MOŢIU, II. polgári kollégium
A polgári és kereskedelmi ügyekben illetékes Román Igazságügyi Hálózat tagjai – A polgári és kereskedelmi ügyekben illetékes Európai Igazságügyi Hálózat nemzeti kapcsolattartó pontjai
Viviana ONACA, igazgató, Nemzetközi Jogi és Igazságügyi Együttműködési Igazgatóság
Ioana BURDUF, Nemzetközi Jogi és Igazságügyi Együttműködési Igazgatóság
A polgári és kereskedelmi ügyekben illetékes Román Igazságügyi Hálózatnak az Igazságügyi Minisztérium Nemzetközi Jogi és Igazságügyi Együttműködési Igazgatósága - mint a nemzetközi igazságügyi együttműködés terén központi hatóság - által delegált tagjai
Dorina DOMINTEANU, csoportvezető
A polgári és kereskedelmi ügyekben illetékes Román Igazságügyi Hálózat tagjai - a romániai közjegyzők, végrehajtók és ügyvédi kamarák nemzeti szövetségeinek elnökei által egyenként kijelölt egy-egy képviselő
Octavian ROGOJANU, közjegyző, a Román Közjegyzők Országos Szövetsége Tanácsának titkára
Bogdan DUMITRACHE, végrehajtó
Costea-Corin C. DĂNESCU, ügyvéd
Utolsó frissítés: 01/02/2017